b'\n_START_ARTICLE_\nHakkespettboka\n_START_SECTION_\nOpprinnelse\n_START_PARAGRAPH_\nHakkespettbokas opprinnelse blir fortalt i historien Visdommens voktere av Don Rosa. Her blir det fortalt at boka sies \xc3\xa5 opprinnelig stamme fra biblioteket i Alexandria. Da biblioteket  brant ned, trodde mange at all kunnskapen som ble oppbevart der hadde g\xc3\xa5tt tapt for alltid. Imidlertid klarte en hemmelig orden som hadde som oppgave \xc3\xa5 beskytte kunnskapen i biblioteket, \xc3\xa5 berge mange av rullene til et hemmelig sted. Da boktrykkerkunsten s\xc3\xa5 ble videreutviklet av Johann Gutenberg p\xc3\xa5 1400-tallet, ble rullene kopiert over til b\xc3\xb8ker. Disse b\xc3\xb8kene hadde Francis Drake med seg da han gikk i land p\xc3\xa5 Amerikas vestkyst i 1579 og grunnla Drakestaden i Calisota. Ols \xc3\x98dekvakk (en av Drakes menn) gjemte denne skatten i en hemmelig tunnel under fortet Drakestaden, hvor \xc3\x98dekvakk hadde jobben med \xc3\xa5 samle all den viktigste kunnskapen fra disse b\xc3\xb8kene i \xc3\xa9n bok._NEWLINE_Kornelius Kvakk fant tunnelen under Drakestaden ved en tilfeldighet da han i 1821 holdt p\xc3\xa5 \xc3\xa5 grave en tunnel for fri passasje inn og ut av fortet i tilfelle en beleiring. Kornelius overlot boka som n\xc3\xa5 inneholdt den tapte kunnskapen fra biblioteket i Alexandria til sin s\xc3\xb8nn, Clinton, grunnleggeren av Hakkespettene. Hakkespettboka var p\xc3\xa5 den tiden en kjempestor bok som m\xc3\xa5tte b\xc3\xa6res av en eller flere hakkespetter, men dagens utgave er komprimert til lommeformat.'